Akaan kuvataiteilijat ry JÄSENKIRJE 2/2017 19.6.2017

HYVÄÄ JUHANNUSTA KAIKILLE!!

Kevätnäyttely oli Kylmäkosken puolella Kurisjärven koululla. Näyttelyssä kävi paljon ihmisiä, vaikka aluksi paikan syrjäisyys epäilytti. Nyt on aika valmistautua **syksyn näyttelyyn**. Tämä näyttely pidetään Laaksolassa. 25.9 alkavalla viikolla on jurytys. Näyttely on kaikille avoin ja sen teemahan on SUOMI 2117. Samat ohjeet kuin aikaisemminkin 2-5 työtä ja korkeintaan 3 vuotta vanhoja töitä. Mielenkiintoista millaisia töitä saamme näyttelyyn. Aihetta voi lähestyä niin monelta kantilta. Ole rohkea ja tarjoa töitäsi, niin saamme monipuolisen näyttelyn.

Ennen syysnäyttelyä järjestämme **taidematkan** Hämeenlinnaan lauantaina 12.8.

Kohteena ovat

* Hämeen linnan (Linnassa: Pyhiä ja pakanoita. Ihmisyyden kuvia.) **tai** Hämeenlinnan taidemuseon näyttely (Werner Holmbergin taidetta ja Yhteiset kuvamme, taidetta taidemuseon kokoelmista)
* ja samalla reissulla Iittalan naivistinäyttely.

Kuljetus omilla autoilla. Lähtö klo 11 Laaksolan pihasta. Yhdistys tarjoaa taidekahvit.

Ilmoittautuminen Mari Pirkkaselle. pirkkanen.mari@suomi24.fi tai puh. 040 778 3441 ma 7.8. mennessä. Koska menemme omilla autoilla, ilmoita samalla onko sinulla auto käytössä tai tarvitsetko kyytiä.

Olemme saaneet taidekurssiin kaupungilta kohdeapurahan. Kurssi järjestetään lokakuussa. Hallitus ei ole vielä sopinut kurssin aihetta eikä opettajaa. Ehdotuksia otetaan vastaan. Voitte ehdottaa kenelle hallituksen jäsenistä tahansa.

Mia Joen kanssa kävimme alustavia keskusteluja jäsensivujen päivityksestä. Jäsensivun voi päivittää tai sitten tehdä ihan uuden. Haluamme olla ajan tasalla ja parantaa näkyvyyttämme. Jäsensivuista lisää myöhemmin.

Yhdistyksen tilinumero on vaihtunut. Uusi tilinumero on FI 39 5472 0420 0987 23. (Vanha on vielä voimassa.) Muistathan, että jäsenyys säilyy vain maksamalla jäsenmaksu. Joillakin oli vielä tämän vuoden 15 e **jäsenmaksu** maksamatta.

Taiteellista kesää kaikille

Kristiina

kristiina.maijala@pp.inet.fi

040 849 4522